text: আব্দুল মান্নান শিকদার (১৯৩১- ) বাংলাদেশের মাদারীপুর জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন ফরিদপুর-১৬ আসনের সংসদ সদস্য ও প্রতিমন্ত্রী ছিলেন।
  
  প্রাথমিক জীবন 
  আব্দুল মান্নান শিকদার ১৯৩১ সালে মাদারীপুরে জন্মগ্রহণ করেন।
  
  রাজনৈতিক জীবন 
  আব্দুল মান্নান শিকদার আইনজীবী ও মুক্তিযুদ্ধের সংগঠক ছিলেন। বাংলাদেশ আওয়ামী লীগ থেকে বাংলাদেশ জাতীয়তাবাদী দলে যোগদিয়ে ছিলেন। পরে বাংলাদেশ জাতীয় কংগ্রেসে যোগ দেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলে প্রার্থী হিসেবে তৎকালীন ফরিদপুর-১৬ আসন থেকে সংসদ সদস্য নির্বাচিত হন। আবদুস সাত্তারের মন্ত্রিসভায় তিনি ভূমি প্রশাসন ও সংস্কার প্রতিমন্ত্রী হিসেবে দায়িত্ব পালন করেন। ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয় কংগ্রেসের প্রার্থী হিসেবে মাদারীপুর-২ আসন থেকে তিনি পরাজিত হয়েছিলেন।
  
  তথ্যসূত্র 
  
  বিষয়শ্রেণী:সম্ভাব্য জীবিত ব্যক্তি
  বিষয়শ্রেণী:১৯৩১-এ জন্ম
  বিষয়শ্রেণী:মাদারীপুর জেলার রাজনীতিবিদ
  বিষয়শ্রেণী:মাদারীপুর জেলার আইনজীবী
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
  বিষয়শ্রেণী:আবদুস সাত্তারের মন্ত্রিসভার সদস্য
  বিষয়শ্রেণী:বাংলাদেশের সাবেক প্রতিমন্ত্রী
  বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
  বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
  বিষয়শ্রেণী:দ্বিতীয় জাতীয় সংসদ সদস্য
title: আব্দুল মান্নান শিকদার